Yil boshidan buyon O‘zbekistonda umumiy quvvati 1254 MVt bo‘lgan oltita yangi elektr stansiya – beshta issiqlik elektr stansiyasi (IES) va bitta quyosh fotoelektr stansiya (QFES) ishga tushirildi. Foto: Kun.uz Energetika vazirligi xabariga ko‘ra, ular quyidagilar: Buxoro viloyati Buxoro tumanidagi gaz porshenli IES — 270 MVt;   Toshkent viloyati Qibray tumanidagi bug‘-gaz qurilmasi — 240 MVt;   Xorazm viloyati Yangiariq tumanidagi IES —174 MVt;   Toshkent viloyati Qibray tumanidagi gaz porshenli IES — 230 MVt;   Toshkent viloyati Qibray tumanidagi zamonaviy IES — 240 MVt;   Samarqand viloyati Nurobod tumanidagi quyosh fotoelektr stansiyasi — 100 MVt. Vazirlik xabariga ko‘ra, Sirdaryo viloyatida ham yangi elektr stansiyani qurish ishlari boshlanadi.